Ջաբալ ալ-Նուր

Ջաբալ ալ-Նուր (արաբ․՝ جبل النور՝ «լույսի լեռ»‎‎), գտնվում է Մեքքայից ոչ հեռու՝ Սաուդյան Արաբիայի տարածքում։ Հիջազի լեռնաշղթայի ամենահայտնի գագաթներից է, զբոսաշրջության կարևոր վայր։ Բարձրությունը ծովի մակարդակից 642 մ է։ Լեռան մեջ է գտնվում Հիրա քարանձավը (արաբ․՝ حراء‎‎)։ Ավանդության համաձայն, Մուհամմադ մարգարեն այստեղ է տեսել իր առաջին հայտնությունները, որոնց հիման վրա էլ սկզբնավորվել է համաշխարհային միաստվածական կրոններից մեկը՝ իսլամը։ Մուհամմադը Մեքքայում սկսում է իր քարոզչությունը՝ Ջիբրիլ (Գաբրիել) հրեշտակապետի կարգադրությամբ։ Ծանոթագրություններ